open-index/open-wikipedia-markdown huggingface dataset:
Oberhof

**Oberhof** er en mindre by i den sørlige delen av delstaten Thüringen i Tyskland.  hadde  innbyggere per .

Oberhof er Thüringens vintersportssentrum med anlegg for bl.a. skiskyting, skihopping, bobsleigh og aking, samt alpinanlegg. Byen ligger ved den tidligere Bundesstrassen B247, men denne er nå erstattet av en ny motorvei med navn A71. Oberhof ligger ca. 17&nbsp;km nord for byen Suhl.

Oberhof er vennskapsby med Lillehammer.

Fil:Schneekopf blick oberhof d schmidt 12 2008 commons.jpg|Oberhof sett fra Schneekopf (978&nbsp;moh)
Fil:Oberhof 1900.jpg|Oberhof i 1900

## Internasjonale mesterskap
*1931 VM i bobsleigh (tomanns)
*1931 VM på ski, nordiske grener
*1973 VM i bobsleigh
*1985 VM i aking
*2004 VM i skiskyting
*2023 VM i skiskyting
*Stort sett hvert år arrangeres det renn som inngår i verdenscupen i skiskyting.

## Referanser


## Eksterne lenker
*
Aud Inger Aure

**Aud Inger Aure** (1942–2023) var en norsk jurist og politiker som representerte Kristelig Folkeparti. Hun var justisminister i perioden 1997&ndash;1999.

Aure tok juridisk embetseksamen (cand.jur.) i 1993, etter flere års yrkespraksis som regnskapsøkonom. Hun var ordfører i Kristiansund fra 1995 til 1997, og deretter i en kort periode i 1999 etter at hun gikk av som justisminister. Hun var vararepresentant til Stortinget fra 1985 til 1993, og møtte fast fra 1989 til 1990 mens Kjell Magne Bondevik var utenriksminister i Jan P. Syses regjering. Fra 1988 til 1994 var hun leder for Kristelig Folkepartis Kvinner. Hun var distriktsarbeidssjef i Kristiansund kommune i perioden 1994–1995.

## Referanser


## Eksterne lenker
*
Speilreflekskamera

Et **speilreflekskamera** er et kamera som bruker et flyttbart speil mellom lukkeren og linsen som overfører bildet til en *mattskive*.  Dette bildet kan sees i søkeren, og gir et relativt nøyaktig bilde i søkeren av hva som vil bli det bildet filmen eller bildesensoren vil «se» når utløseren trykkes ned. I motsetning til et kompaktkamera, der bildet man ser i søkeren vil avvike mer fra bildet man tar.

Billedsensoren i et digitalt speilreflekskamera er som regel større enn i et digitalt kompaktkamera. Dette gir mindre billedstøy, bedre dybdeskarphet og høyere lysfølsomhet.

Sidesnittet på høyre side viser de optiske komponentene av et speilreflekskamera.  Lyset går gjennom objektivlinsen **(1)**, blir reflektert av speilet **(2)** og blir projisert på mattskiven **(5)**.  Ved hjelp av refleksjon gjennom **(6)** og **(7)** blir bildet vist for søkeren **(8)**.  Når utløseren trykkes ned blir speilet flyttet i pilens retning, og lukkeren **(3)** åpnes, og bildet projiseres på filmen eller bildesensoren **(4)** på samme måte som i søkeren.

Den engelske forkortelsen SLR (single-lens reflex) blir ofte brukt for å benevne et speilreflekskamera. Likeledes brukes DSLR for digitale speilreflekskamera.
Olav Økern

**Olav Nilsen Økern** (født 3. juni 1911 i Hole, død 11. april 2000 samme sted) var en norsk langrennsløper. Han konkurrerte i 1930- og 40-årene og representerte Bærums skiklub

Han var med på det norske sølvlaget på stafetten i VM 1938, og vant 18-kilometeren i Holmenkollen i 1940. Under den andre verdenskrig var han tillitsmann på Splitkeinfabrikken i Oslo og ble arrestert etter melkestreiken, og satt i tukthus i nærheten av Hamburg til han ble frigitt i 1942. Tross dette kom han tilbake i verdentoppen i langrenn, og ble nummer 5 på 18&nbsp;km i Holmenkollen i 1946. I OL i 1948 i St. Moritz var han igjen med på det norske stafettlaget. Denne gangen vant de bronsemedaljer på 4&nbsp;x&nbsp;10&nbsp;km. Han var også deltaker i OL i 1952 i Oslo, og nær 41 år gammel ble han nummer 4 på 50&nbsp;km. Samme året ble han også nummer 4 på 5-mila i Holmenkollen.

Økern ble tildelt Holmenkollmedaljen i 1950. Hans onkel, Harald Økern, fikk Holmenkollmedaljen i 1924.

## OL-medaljer
* 1948  St. Moritz -  Bronse i langrenn, 4 x 10&nbsp;km stafett, menn  Norge

## Medaljer i norske mesterskap

## Referanser


## Eksterne lenker
*
Willy Røgeberg

**Willy Mads Henry Røgeberg** (født 11. desember 1905 i Oslo, død 15. desember 1969 samme sted) var en norsk skytter. Han var i verdenstoppen i flere grener i løpet av karrieren, og deltok i verdensmesterskap med hele 25 års mellomrom (1924 og 1949). Han ble skytterkonge på Landsskytterstevnet i Steinkjer i 1937. Han representerte Oslo Østre Skytterlag.

Røgeberg vant gull i liggende miniatyr i OL 1936 i Berlin med fullt hus, 300 poeng og ny verdensrekord. Han vant tolv år senere bronsemedalje i frigevær i OL 1948 i London. Etter OL-seieren i 1936 startet han egen våpen- og sportsforretning i Oslo.

Han har tre kongepokaler og hele 25 NM-gull: fem i armegevær, åtte i frigevær, syv i miniatyr 15 meter og åtte i miniatyr 50 meter.

Røgeberg ble tildelt Morgenbladets gullmedalje i 1936 for OL-bragden.

## Andre titler i sportsskyting
* VM 1935: sølv i stående miniatyr, bronse i knestående miniatyr og stående frigevær
* VM 1947: gull i liggende miniatyr
* 4 nordiske og 28 norske mesterskap i sportsskyting, deriblant 3 kongepokaler

## Nasjonale titler (Det frivillige skyttervesen)
* Vinner av Hagens Krus i 1921
* Vinner av samlagsskytingen på Landsskytterstevnet med Oslo i 1926, 1936, 1948 og 1949
* Vinner av Stangskytingen (Stangmedaljen) i 1934 og 1950
* Vinner av Officerspokalen i 1948

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* 
* Det frivillige Skyttervesens hjemmesider
Sverre Stensheim

**Sverre Malvin Stensheim** (1933–2022) var en norsk langrennsløper som representerte Idrettslaget Snøhetta.

Stensheim vant femmila i Holmenkollen tre år på rad: i 1959, 1960 og 1961. Foruten Stensheim har bare Lauritz Bergendahl (1912&ndash;1915) og Thorleif Haug (1918&ndash;1921) klart å gjøre dette. I tillegg vant Stensheim 50&nbsp;km i Lahtisspelen i 1962.

I OL 1960 i Squaw Valley ble Stensheim nummer ti på 50&nbsp;km og nummer 20 på 30&nbsp;km. I OL 1964 i Innsbruck ble han nummer elleve på 30&nbsp;km og kom på femteplass på 50&nbsp;km. Svensken Sixten Jernberg vant 50&nbsp;km foran landsmannen Assar Rönnlund, mens Harald Grønningen og Ole Ellefsæter kom på plassene bak Stensheim. Grønningen  mener de norske løperne smurte seg bort, siden solen ikke kom frem den dagen.

Stensheim deltok i fire verdensmesterskap, i  1954, 1958, 1962 og 1966. Hans beste prestasjon var ellevteplass på 50&nbsp;km i VM 1962 i Zakopane.

Stensheim vant aldri 50&nbsp;km i NM, men ble norgesmester på 30&nbsp;km to ganger, i 1959 og i 1960. Han fikk ytterligere ni sølvmedaljer i NM, med fem på 50&nbsp;km, tre på 30&nbsp;km og én på 15&nbsp;km. Stenshein vant Storlirennet i 1957, 1958 og 1960.

Han ble tildelt Morgenbladets gullmedalje i 1959 og Holmenkollmedaljen i 1960.

## Medaljer i norske mesterskap

## Referanser


## Eksterne lenker
* 
* 
* Skiforeningens prisvinnerliste over Holmenkollmedaljen i PDF-format
* Skiforeningens liste over vinnere i Holmenkollen skifestival i PDF-format
Vomeronasalorganet

**Vomeronasalorganet**, **Det vomeronasale organ** er et sanseorgan for lukt som finnes hos mange virveldyr, også hos mennesker. Organet ble først beskrevet av den danske kirurgen Ludvig Jacobson (1783–1843) i 1811. Derfor kalles det også **Jacobsons organ**.

Det vomeronasale organet sitter i en tosidet kanal, som finnes fremst i neseskilleveggen (ganetaket). Hos mange dyr aktiveres organet når det trekkes nesesekret inn i kanalen. Det skjer når dyrene trekker overleppen oppover med en karakteristisk grimase kalt *flehmen*, eksempelvis  hester. Elefanter bruker snabelen til å avsette luktstoffene i organet, som sitter i ganetaket, mens en rekke krypdyr, for eksempel slanger og øgler, gjerne bruker tungen.

## Referanser
Dystrofin

**Dystrofin** (fra gresk «dårlig fôret») er et protein som er med på å danne cytoskjelettet i muskelcellene. Det sørger for å forbinde de kontraktile filamentene inne i muskelcellen med proteiner i cellemembranen, og dermed stabilisere cellen.

## Patologi
Mutasjoner i dette proteinet har alvorlige konsekvenser for muskelfunksjonen. Sykdommene limb girdle, Duchennes muskeldystrofi og Beckers muskeldystrofi skyldes alle mutasjoner som affiserer funksjonen av dystrofin.

## Historie
Dette proteinet ble oppdaget i 1987 av Louis M Kunkel i forbindelse med forskning på Duchenne muskeldystrofi som skyldes en defekt i dette proteinet. Det fikk derfor navnet dystrofin, som etymologisk er sammensatt av «dys», som betyr «feil/dårlig», og «trofe» som betyr «fôr/føde».
Limb-girdle

**Limb-girdle** er en autosomalt dominant eller recessivt arvelig muskelsykdom som skyldes en mutasjon i et gen som koder for et av proteinene i musklenes cytoskjelett.

## [[Etiologi]] og [[patogenese]]
Limb-girdle («Limb» av engelsk – «ekstremitet/lem», «girdle» av engelsk – «korsett») er en sjelden muskelsykdom som skyldes én av 15 (foreløpig) kjente mutasjoner. De fleste av disse mutasjonene har til felles at de fører til dysfunksjon av proteiner som er nødvendig for å binde sammen de kontraktile filamentene inne i muskelcellen med cellemembranen. Sykdommen har dermed mange patogenetiske fellestrekk med Duchennes muskeldystrofi.

5 av disse mutasjonene har dominant arvegang, mens resten har recessiv.

## Klinikk
Sykdommen manifesterer seg klinisk som oftest allerede i de tidlige barneårene. Den progredierer da i ulik hastighet avhengig av mutasjonsformen (over perioder på alt mellom 1-2 år og 20-30 år).
Symptomene karakteriseres av svakhet i de proksimale muskelgruppene (lår og overarmer) og nedsatte eller utslukkede senereflekser. At affeksjonen rammer de proksimale muskelgruppene har følgende praktiske konsekvenser for pasienten:

* **Underekstremitetene**: fører til svært redusert gangfunksjon med behov for hjelpemidler som elektrisk rullestol.
* **Overekstremitetene**: vanskeliggjør daglige gjøremål som vasking, løfting, kle på seg og videre, men ikke finere arbeid som strikking, skriving og lignende.

## Eksterne lenker
* Foreningen for muskelsyke
Talent

:*For den gamle mynt- og vektenheten, se [[talent (myntenhet)]].*

**Talent** er betegnelsen på medfødte begavelser, og kan defineres som individets potensial til å nå lengst mulig innen en aktivitet ut i fra individets forutsetninger på kort og lang sikt. Uttrykket nevnes flere steder i Bibelen, blant annet i en lignelse fra Det nye testamente som handler om betrodde verdier og det å dyrke og ta vare på disse. Uttrykket er i dag brukt med beslektet betydning, nemlig om spesielle personlige, medfødte begavelser, enten de er kunstneriske, intellektuelle eller sportslige. Det kan være talent for å spille fiolin, forstå matematikk eller spille fotball, men brukes oftest om kunstneriske ferdigheter der det kanskje henger igjen noe om å ta vare på en gudegitt gave. Ekstreme begavelser kalles gjerne genialitet. Det blir fra tid til annen arrangert såkalte talentkonkurranser der talentjegere eller -speidere kan finne nye begavelser. 

Litterære skildringer av talenter har vi mange av. Her kan nevnes Jens Bjørneboes *Blåmann* og Irwing Stones *Han som elsket livet* som handler om maleren Vincent van Gogh.

Sciencefictionforfatteren Anne McCaffrey skildrer i sin Pegasus- serie en gruppe mennesker i en alternativ verden, som etter hvert får tilnavnet «The Talents» som blir sentrale nøkkelpersoner for interplanetarisk kommunikasjon ved at de er ekstra godt utrustet med ESP- egenskaper.

## Se også
*Begavelse
*Genialitet
*Nådegave
*Talentjeger
*Talentkonkurranse
*Talent (plateselskap)

## Referanser


## Eksterne lenker
* Oppslagsordet ''Talent'' (mynt- og vektenhet) i ''Nordisk Familjebok'' fra 1919 (på svensk)
* Oppslagsordet ''Talang'' (begavelse) i ''Nordisk Familjebok'' fra 1919 (på svensk)
Hallvard Lydvo

**Hallvard Lydvo** (født 1946) er en norsk skuespiller og regissør bosatt i Oslo.

Lydvo har opp gjennom karrieren vært stasjonert ved en rekke norske teatre, blant annet Nationaltheatret, Det norske teatret, Oslo Nye Teater, Trøndelag Teater, Teatret Vårt og Riksteatret. Han har også regissert flere teaterstykker selv.

Han filmdebuterte 1979 i *[[Kronprinsen (film)|Kronprinsen]]* og har videre medvirket i filmer som *[[Olsenbanden gir seg aldri!]]* og TV-serier som *[[Fedrelandet (TV-serie)|Fedrelandet]]* (1991) og *[[Vestavind (TV)|Vestavind]]* (1994). Han har utover det satt stemmer til en rekke TV-reklamer, og ikke minst tegnefilmer, blant annet hovedstemmen i filmene om Scooby-Doo.

Han har også i mange år gestaltet røveren Kasper og pølsemakeren på sommershowene i Kardemomme by i Kristiansand Dyrepark, hvor han også har vært regiansvarlig.

Han har lest inn hele Snorres kongssagaer som 31-timers lydbok for Lydbokforlaget.

## Filmografi
* 2013 – *[[Hokus pokus Albert Åberg]]* – Trollmannen 
* 2012 – *[[Asterix og Obelix hos britene]]* – Kaptein Rødskjegg
* 2005 – **' – Onkel Ihro
* [[Filmåret 2004|2004]] – ''[[Scooby-Doo 2 - Monstre på frifot]]'' – Scooby Doo
* [[Filmåret 2002|2002]] – ''[[Asterix og Obelix: Oppdrag Kleopatra]]'' – Kaptein Rødskjegg
* [[Filmåret 2002|2002]] – ''[[Jeg er Dina]]'' – Bryllupsgjest
* [[Filmåret 1999|1999]] – ''[[Asterix og Obelix møter Cæsar]]'' – Centurion
* [[Filmåret 1994|1994]] – ''[[Trollsyn]]'' (bare stemme)
* [[Filmåret 1990|1990]] – ''[[Kajs fødselsdag]]'' – Norsk turdeltager
* [[Filmåret 1981|1981]] – ''[[Olsenbanden gir seg aldri]]'' – Dataoperatør
* [[Filmåret 1981|1981]] – ''[[Martin (film)|Martin]]'' – Legekandidaten
* [[Filmåret 1981|1981]] – ''[[Sølvmunn]]'' – Mann på fly
* [[Filmåret 1979|1979]] – ''[[Olsenbanden og Dynamitt-Harry mot nye høyder]]'' – Politikonstabel
* [[Filmåret 1979|1979]] – ''[[Kronprinsen (film)|Kronprinsen]]'' – Reidar

== TV-opptredener ==
* 2007 ''[[Per Sivle – eit liv i strid]]'' – Per Sivle
* 2001 ''[[Hotel Cæsar]]'' – Dr. Espen Askelund (gjest)
* 1999 ''[[Hem till byn]]'' (gjest)
* 1996 ''[[Offshore]]'' – Knut Leonardsen
* 1994 ''[[Vestavind (TV)|Vestavind]]'' (mini-serie) – Totakt
* 1993 ''[[Jonny Quest]]'' – Enkelte stemmer
* 19?? ''[[Den kloke kongen]]'' – Enkelte stemmer
* 1992 ''[[Flukten fra Dyreskogen|Flukta frå Dyreskogen/Dyra i Hjorteparken]]'' – Rev
* 1991 ''[[Tintin]]'' – Alan (De første to episodene)
* 1991 ''[[Fedrelandet (TV-serie)|Fedrelandet]]''
* 1990 ''[[I Mummidalen]]'' – Forskjellige stemmer i videoutgivelsene
* 1989 ''[[Candy-leiren]]'' – Rex von Skogen
* 1981 ''[[Spøkelsesbussen]]'' – Vekter
* 1977 ''[[Lykkespill]]'' – Taranger, bingo-operatør
* 1974 ''[[Vikingen Vikke]]'' – Stemmer

== Videospill, norsk stemme ==
* 2014 **' – Stump Smash og Tree Rex
* 2013 **' – Stump Smash og Tree Rex
* 2012 **' – Stump Smash og Tree Rex
* 2011 *[[Skylanders Spyro's Adventure]]* – Stump Smash
* 2008 *[[The Legend of Spyro: Dawn of the Dragon]]* – Terrador
* 1999 *[[Lego Rock Raiders ]]* – Chief
* 1998 *Hugo* – Hugo

## Referanser


## Eksterne lenker
*
Erica Steen

**Erica Steen** (født 10. januar 1940) er en norsk forfatter og prostituert. Hun har arbeidet som luksusprostituert fra begynnelsen av 70-tallet og i 2006 ga hun ut en bok om sitt arbeidsliv. Hun har uttalt at hun helst vil bli omtalt som «hore».

## Eksterne lenker
* Lillemåne forlag – Erica Steen
* ''Gjennom nøkkelhullet : den nakne sannhet - en hore forteller om ustyrlige begjær (ISBN 978-82-92605-34-9)
* - Hør Erica fortelle om sin fineste horeopplevelse på P4
Ryøya

**Ryøya** er ei øy i Tromsø kommune i Troms. Øya ligger mellom Kvaløya og Malangshalvøya cirka 15&nbsp;km sørvest for Tromsø by i luftlinje. Ryøya består for det meste av lyngkledte rabber i kupert terreng bestående av spredt furu- og bjørkeskog. Geologisk sett består Ryøya for det meste av glimmergneis, glimmerskifer og dolomitt.

Mot sør skiller Litjestraumen Ryøya fra Malangshalvøya, og i nord skiller Rystraumen (også kalt Storstraumen) Ryøya fra Kvaløya. Begge disse to tidevannsstrømmene kan komme opp i 8 knop, og forårsaker store prøvelser for båter og skip i alle størrelser på vei til eller fra Tromsø. Rett overfor Ryøya ligger Kvaløya med et populært utfartssted kalt Hella. Her kan man oppleve gamle hus fra fordums tid i Tromsø, båttrafikk tett på og godt sportsfiske.

## Moskus

Universitetet i Tromsø ved det medisinske fakultet, avdeling for Arktisk Biologi, hadde siden 1981 utplassert rundt 20 moskusfe på Ryøya med tanke på forskning. Den siste moskusen på øya ble avlivet våren 2018, etter at det nest siste dyret ble funnet død med plast i magen i 2017.

## Referanser
Kroppsmasseindeks

**Kroppsmasseindeks** (**KMI**), også kjent som **BMI** fra det engelske navnet *body mass index*, er en formel som viser balansen mellom høyde og vekt. Det er en av flere måter å finne ut om en person er over-, normal- eller undervektig eller har fedme. Den har fått mye kritikk i mange år. Men den er mer tilgjengelig enn andre mål som gir mer korrekte resultater.

Ifølge de mest omfattende medisinske undersøkelsene er BMI-verdi på 22–23 helsemessig mest gunstig, ettersom personer med denne indeksen har lavest dødelighet. Men de som har en høyere BMI (>35,3) har en betydelig større sjanse for overlevelse ved en del operasjoner enn de som har en lavere BMI (r, søvnapné, osteoartritt, fysisk smerte og minst 13 typer kreft.

## Svakheter og kritikk
Den er dårlig på å bestemme metabolsk helse, for å finne ut hva den er må man ta hensyn til balansen mellom kroppsfett og muskler. KMI er best til å forutse fremtidig helse, ikke vurdere nåværende helse i en pasient. Det er også et veldig generelt mål, som ikke kan si mye om spesifikke ting. I tillegg tar det ikke hensyn til de mulige ugunstige effektene av slanking og annen vektendring.

Idrettsutøvere kan ha en BMI-verdi på over 25 uten å være overvektige. BMI skiller ikke mellom kroppsfett og muskler, selv om muskler har høyere vekt (masse) enn fett. I tillegg skiller det ikke mellom hvor fettet ligger, noe som også spiller en rolle når det gjelder helse.

For mye vekt på BMI kan være skadelig slik som all stigma rundt vekt. Det kan for eksempel føre til angst, dårligere medisinsk behandling, diskriminering og vektøkning for dem med ansett som overvektig. I tillegg går spesielt individer med spiseforstyrrelser uten diagnose hvis de er normalvektige.

## Formel
BMI er gitt av formelen:

:\mathrm{BMI} = \frac{m} {h^2}

Der m er masse i kg og h er høyde i meter. Benevningen for BMI er {\mathrm{kg}} / {\mathrm{m}^2}

## BMI-verdier

## BMI for barn

Den vanlige BMI-skalaen er definert for voksne personer, og vil være misvisende dersom man ønsker å finne ut om et barn kan defineres med overvekt eller fedme. Det er derfor definert verdier som korrigerer for alder og kjønn for personer under 18 år. Dette kalles isoBMI eller isoKMI.

## Historie
BMI ble oppfunnet i 1830-årene av en belgisk statistiker, Adolphe Quetelet som ville beskrive den gjennomsnittlige mannen med sin "Quetelet Indeks". Den ble popularisert under et nytt navn i 1970-årene av psykologen Ancel Keys. BMI ble bevist med en studie på  sunne, hovedsakelig middelaldrende menn.

## Referanser


## Eksterne lenker
* 
*  BMI-kalkulator.no
Beckers muskeldystrofi

**Beckers muskeldystrofi** er en mildere variant av Duchennes muskeldystrofi. Den skyldes en mutasjon i genet som koder for proteinet dystrofin.

## Eksterne lenker
* http://nhi.no/foreldre-og-barn/barn/sykdommer/becker-og-duchenne-dystrofi-7013.html  Becker og Duchenne muskeldystrofi – Pasienthåndboka.no
HPM

**HPM (The International Study Group on the Relations between the History and Pedagogy of Mathematics)** er en studiegruppe som er knyttet til ICMI (The International Commission on Mathematical Instruction). HPM ble knyttet til ICMI i 1976 og er sammen med PME den eldste av studiegruppene i ICMI.

## Organisasjon
HPM blir ledet av en styringsgruppe som velges for fire år av gangen. I perioden 2008–2012 ledes denne gruppen av Evelyne Barbin fra Frankrike. Den nåværende styringsgruppen består av:

* Abraham Arcavi (Israel)
* George Booker (Australia)
* Renaud Chorlay (Frankrike) 
* Kathy Clark (USA)
* Ubiratan D'Ambrosio (Brasil)
* Abdellah Elidrissi (Marokko)
* Florence Fasanelli (USA)
* Gail FitzSimons (Australia)
* Fulvia Furinghetti (Italia)
* Wann-Sheng Horng (Taiwan)
* Sunwook Hwang (Korea)
* Masami Isoda (Japan) 
* Niels Jahnke (Tyskland)
* Uffe Jankvist (Danmark)
* Sten Kaijser (Sverige)
* Victor Katz (USA)
* Manfred Kronfellner (Østerrike)
* Snezana Lawrence (Storbritannia) 
* David Pengelley (USA)
* Luis Radford (Canada)
* Tatiana Roque (Brasil)
* Man-Keung Siu (Kina)
* Gert Schubring (Tyskland). 
* Bjorn Smestad (Norway)
* Robert Stein (USA) 
* Constantinos Tzanakis (Hellas)
* Jan van Maanen (Nederland)
* Chris Weeks (Storbritannia) 
* Greicy Winicki-Landman (USA)

## Mål og arbeidsområde
HPM har et fokus på matematikkens historie og dennes tilknytning til læring og undervisning i matematikk. Gruppen ser på matematikk som en levende vitenskap, en vitenskap med lang historie, og en vitenskap som er tilstede i dagens samfunn. 

Blant medlemmene i gruppen fins både matematikkdidaktikere, matematikere, folk som jobber med matematikkens historie, matematikklærere og læreplanutviklere. 

## Aktiviteter
Helt siden 1984 har det vært en tradisjon at HPM organiserer en satellittkonferanse i tilknytning til ICME hvert fjerde år. Den neste konferansen blir i tilknytning til ICME i 2008. 

En viktig del av aktivitetene i HPM er de europeiske sommeruniversitetene (ESU) med fokus på historie og epistemologi i matematikkdidaktikk. Det første sommeruniversitetet ble organisert i Montpellier i Frankrike i 1993. I juli 2007 arrangeres det femte sommeruniversitetet i Praha i Tsjekkia. I etterkant av både sommeruniversitetene og satellittkonferansene pleier det å komme en eller flere publikasjoner. 

## Se også
* ICMI
* Matematikkdidaktikk
* Matematikkens historie

## Eksterne lenker
* HPM – offisielt nettsted
* Historien til HPM
Gowers tegn

**Gowers tegn** er en klinisk observasjon av barn med muskelsykdom.

Barn som lider av enkelte muskelsykdommer klarer ikke å reise seg opp fra liggende stilling uten å klatre på seg selv eller sine omgivelser. Dette er et uttrykk for redusert kraft i de proksimale muskelgruppene.

Sykdommer hvor Gowers tegn er et klinisk funn:
* Duchennes muskeldystrofi
* Limb-girdle
Ansjosfamilien

* *[[Amazonsprattus]]*
* *[[Anchoa]]*
* *[[Anchovia]]*
* *[[Anchiovella]]*
* *[[Cetengraulis]]*
* *[[Coilia]]*
* *[[Encrasicholina]]*
* *[[Engraulis]]*
* *[[Jurengraulis]]*
* *[[Lycengraulis]]*
* *[[Lycothrissa]]*
* *[[Papuengraulis]]*
* *[[Pterengraulis]]*
* *[[Setipinna]]*
* *[[Stolephorus]]*
* *[[Thryssa]]*

**Ansjosfamilien** (Engraulidae) er en familie av sildefisker. 

Kroppen er langstrakt, og skjellene er store og løse. Munnen er overbitt. Sidelinjeorgan mangler. De kan bli opptil 50&nbsp;cm lange, men er sjelden lengre enn 15&nbsp;cm. De svømmer i store stimer og eter plankton. Ansjos spiller en viktig rolle i økosystemene som føde for større fisk, hvaler og sjøfugler.

Ansjosene finnes i tempererte og tropiske kystfarvann over hele verden. De tåler store variasjoner i saltholdighet og er vanlige i brakkvann. Det er også noen arter som tilbringer hele eller deler av livet i ferskvann, spesielt i Sør-Amerika. 

Én art, ansjos (*Engraulis encrasicolus*), er en gjest i norske farvann.

Flere arter har stor økonomisk betydning, som anchoveta, ansjos og japansk ansjos. De brukes til mat, fiskemel og agn.

I områder hvor man ikke finner ansjos i havet, som i Skandinavia, selges kryddersaltet brisling under produktnavnet ansjos.

## Litteratur
* 
*  

## Eksterne lenker
* 

*
Polyainos

**Polyainos** (gresk: Πoλύαινoς,«mange ordtak»"; latin: *Polyaenus* eller *Polyenus*) var en gresk-makedonsk forfatter født i Bitynia som virket på 100-tallet e.Kr. Best kjent for hans kjente og eneste bevarte verk er *Om strategier* (gresk: Στρατηγηματα Strategemata). Ifølge bysantinske encyklopediske *[[Suda]]* var han en retoriker, og han hadde en karriere som advokat og retoriker i Roma i regjeringstidene til Marcus Aurelius og Lucius Verus. Polyainos selv skrev at han var vel vant med å fører saker for keiseren. Han dediserte *Om strategier* til Marcus Aurelius (161–180) og Verus (161–169) mens de var opptatt med de partiske kriger (162–165) en gang rundt år 163 da han selv var blitt for gammel til å følge dem i krigen.

## Andre tekster
Polyainos skrev også flere verk som har gått tapt, Suda navngir to: *Om Theben* (Περι Θηβων) og trebindsverket *Taktikk* (Τακτικα) i tre bøker. Johannes Stobaeus har et sitat fra et verk av Polyainos, Ὑπὲρ τoῦ κoινoῦ τῶν Mακεδόνων (*For koinon av makedonerne*), og enda kalt for Ὑπὲρ τoῦ Συνεδρίoυ (*For Synedrion*). Polyainos nevner likeledes sin hensikt om å skrive et verk om de minneverdige handlingene til både Marcus Aurelius og Verus, men som han kanskje ikke rakk grunnet sin alderdom.

## Referanser


## Eksterne lenker
* «Polyaenus»  av Jona Lendering hos Livius
* Polyaenus, ''Stratagems of War'', oversatt til engelsk av E. Shepherd, 1793 (utdrag: de strategier som Aleksander og en del av diadokene)
* ''Stratagems of War'' (fullstendig oversettelse)
* Eduard von Woelffins utgave fra 1887 hos *Internet Archive*
Sigurd Vestad

**Sigurd Vestad** (født 31. juli 1907 i Trysil, død 17. januar 2001 samme sted) var en norsk langrennsløper. Han representerte Nordre Trysil IL.

Han representerte Norge i internasjonale mesterskap på 1930-tallet. I OL 1932 i Lake Placid kom han på femteplass på femmila. Hans beste VM-plassering er fjerdeplassen på 18&nbsp;km i VM 1935 i Vysoké Tatry.

Han ble den første norgesmester på distansen 18&nbsp;km i 1933, og har i tillegg NM-titler på 30&nbsp;km fra 1933 og 1934.

I 1933 ble han den første utøveren som ble tildelt Morgenbladets gullmedalje, eller «Idrettsbladets gullmedalje» som den het dette første året, for seieren på 50&nbsp;km i Holmenkollen. Seiersmarginen var uvanlig stor &ndash; over åtte minutter.

## Referanser


## Eksterne lenker
*
Charcot-Marie-Tooths sykdom

**Charcot-Marie-Tooths sykdom** (*Hereditary motor and sensory neuropathy* type I og II) er en autosomal dominant arvelig polynevropati som forårsaker en distal muskelsvakhet.

## Etiologi og patogenese
Sykdommen tilhører gruppen polynevropatier, og er en av de arvelige typene. Den patologiske mekanismen bak sykdommen er en segmental demyelinisering. Dette fører til motoriske og sensoriske defekter i de distale deler av kroppen (fra føttene og opp til knærne, fra hendene og opp til albuene).

## Klinikk
Sykdommen oppdages vanligvis en gang mellom barnealder og 30-årsalder, men kan dukke opp i alle aldre. De første symptomene er gjerne fotdeformiteter eller dårlig motorisk utvikling. Sykdommen debuterer gjerne helt distalt, for så å ascendere til knærne og albuene på henholdsvis under- og overekstremitetene.

Man finner redusert sensibilitet og kraft i underarmer, hender, legger og føtter. Det er også akkompagnert av atrofi av muskelgruppene i disse områdene. Det er også svekkede/utslukkede senereflekser.

## Se også
* Frambu &ndash; senter for sjeldne funksjonshemninger

## Referanser


## Eksterne lenker
* Charcot-Marie-Tooths  sykdom på Norsk helseinformatikk
PME

**PME (The International Group for the Psychology of Mathematics Education)** er en gruppe av forskere i matematikkdidaktikk, knyttet til ICMI. PME ble opprettet ved ICME-3 i Karlsruhe i 1976.

## Organisasjon
Gruppen har to hovedorganer:

* Den årlige generalforsamlingen 
* En internasjonal komité

Komitéen består av president, visepresident, sekretær, kasserer og tolv andre medlemmer. Presidenten velges for tre år av gangen, mens visepresident, sekretær og kasserer velges på nytt hvert år. Den årlige generalforsamlingen holdes vanligvis i forbindelse med den årlige konferansen, og generalforsamlingen ledes av presidenten eller visepresidenten. For tiden er professor Chris Breen fra Sør-Afrika president i PME.

PME har mellom 700 og 800 medlemmer fra omkring 60 land.

## Mål og arbeidsområder
De overordnede målene for PME er:

* Kontakt mellom forskere og utveksling av vitenskapelig informasjon
* Promotere og stimulere til samarbeid på tvers av disiplinene innen forskning i matematikkdidaktikk
* Fokus på det psykologiske og andre aspekter ved læring og undervisning i matematikk

Medlemskap i PME er åpent for alle som er aktivt involvert i forskning som faller innenfor gruppens målområder.

## Aktiviteter
Hovedaktiviteten til PME er den årlige forskerkonferansen. I 2008 blir konferansen – PME 32 – arrangert i Mexico, 17.-21. juli. Etter de årlige konferansene publiseres omfattende konferanserapporter med artikler fra alle foredrag, arbeidsgrupper og presentasjoner.

To ganger årlig publiseres også et nyhetsbrev, som er tilgjengelig fra den offisielle nettsiden.

## Se også
* ICMI
* HPM
* Matematikkdidaktikk

## Eksterne lenker
* PME – offisielt nettsted
* PME-31
* PME-32
Heterosexisme

**Heterosexisme** er en inklinasjon i retning av heterofile cispersoner, som enkelte ser på som en tilbøyelighet til å underkjenne  blant annet homofile, trans eller interseksuelle mennesker. Et beslektet begrep er **seksuell fordom**, en negativ holdning til noen på grunn av deres seksuelle orientering. Denne forutinntattheten er ikke det samme som homofobi, men er heller diskrimineringen av eller mot ikke-heteroseksuell atferd grunnet en kulturell eller sosiobiologisk forutinntatthet. Heterosexisme antyder at grunnlaget for slik foutinntatthet ikke er å finne hos individet som sådan, men har et videre kulturelt og biologisk grunnlag som medfører tendens i holdninger i retning av heteroseksualitet framfor andre seksuelle orienteringer. Heterosexisme er en type strukturell vold.

En tidligere definisjon av begrepet er:
Heterosexisme er en tro eller argument om at mann&ndash;kvinne-seksualitet er den eneste naturlige, normale og moralske form av seksuell atferd og brukes også til å peke på virkningene av det instinktet. Ordet «heterosexualisme» har også blitt foreslått med i essens den samme mening. Dette ordet har blitt foreslått som et alternativ til homofobi, delvis fordi det benytter seg av en parallell struktur overfor sexisme og rasisme. Intensjonen i *heterosexisme* er undersøkelsen av den kulturelle forutinntattheten overfor ikke-heteroseksuelle istedenfor individuell forutinntatthet, som er fokuset til *homofobi*.

Heterosexisme skal ikke forveksles med **heterosentrisme**, som er en (ofte ubevisst) antakelse om at alle er heteroseksuelle, og de holdninger som er knyttet til denne antakelsen. Heterosentrisme viser seg ofte i ikke villede episoder i dagliglivet. Hvis for eksempel en jente sier at hun skal på en date, vil mange folk spørre, «Hva heter han?» eller «Er han søt?» med antakelsen om at det er en heteroseksuell date. Like fullt behøver disse menneskene ikke å ha negative oppfatninger om sammekjønns-dating.

## Se også
*Homofobi
*Heteronormativitet

## Referanser


## Kilder
*
Weimar (Lahn)

**Weimar (Lahn)** er en kommune i landkretsen Marburg-Biedenkopf i den tyske delstaten Hessen. Den ligger ved elven Lahn.

## Bilder

File:Wehrkirche Wenkbach.jpg|Wenkbach kirke
File:Roth Synagogues.jpg|Roth synagoge
File:Bahnhof Niederwalgern.jpg|Niederwalgern jernbanestasjon
File:Argenstein water mill.jpg|Argenstein vannmølle
File:Niederwalgern school.jpg|Niederwalgern skole
File:Stedebach.jpg|Stedebach


## Referanser


## Eksterne lenker
*
Klaes Karppinen

**Klaes Karppinen**  (født 9. oktober 1907 i Idensalmi, død 24. januar 1992 samme sted) var en finsk langrennsløper som konkurrerte i 1930-årene. Han var med på det finske laget som vant 4&nbsp;×&nbsp;10&nbsp;km stafett under OL 1936 i Garmisch-Partenkirchen.

Karppinen hadde stor suksess i verdensmesterskapene, der han totalt fikk 10 medaljer, fem av edleste valør:

* VM 1934: gull på 4 x 10&nbsp;km stafett
* VM 1935: gull på 18&nbsp;km og 4 x 10&nbsp;km stafett, sølv på 50&nbsp;km
* VM 1937: sølv på 50&nbsp;km og 4 x 10&nbsp;km stafett
* VM 1938: gull på 4 x 10&nbsp;km stafett
* VM 1939: gull på 4 x 10&nbsp;km stafett, sølv på 18&nbsp;km og 50&nbsp;km

## Referanser


## Eksterne lenker
*
Ødem

**Ødem** (fra gresk *οίδημα*, «hevelse») eller **stuvning** er en opphopning av væske utenfor blodkar i et kroppsvev. Det kan opptre hvor som helst i kroppen, men er mest vanlig rundt anklene.

Ved ubalanse mellom filtrasjon og reabsorpsjon av væske mellom blodkar og vev, og ved redusert lymfedrenasje slik at væsken ikke unnslipper interstitiet, oppstår ødem.

Ødem er oftest en følgetilstand til andre sykdommer som hjertesvikt eller nyresvikt. Dette er tilstander som fører til forstyrrelser i sirkulasjonen som gir opphopning eller stuvning i kartreet, og væske presses ut fra blodkarene på grunn av det høye trykket som oppstår.

Enkelte medikamenter som glukokortikoider, antidepressiva eller kalsiumantagonister kan gi ødemdannelse.

Ødemer behandles ved å helbrede grunntilstanden eller fjerne andre bakenforliggende årsaker. Vanndrivende medikamenter spiller en sentral rolle i den symptomatiske behandlingen, og kan være livreddende ved akutte ødemer i lungene.

*Vatersott* er et eldre og utdatert uttrykk for symptomer eller lidelser som innebærer opphopning av vann i kroppen. Idag brukes begrepet ødemer om slike tilfelle. I folkemedisin har kaffen vært et vanlig medikamentene, men også teer og urteuttrekk av blant annet kjerringrokk.

## Spesielle ødemtilstander
* Angioødem
* Ascites
* Stuvningsødem
* Hjerneødem
* Hydrops fetalis
* Lungeødem
* Lymfødem
* Svangerskapsødem
* Øyelokksødem

## Referanser


## Eksterne lenker
*
Bellevuehøyden

**Bellevuehøyden** er en høyde i Oslo sentrum der Det kongelige slott og deler av Slottsparken i dag befinner seg. Den gang slottet ble reist, lå høyden et stykke utenfor byen, men med en vakker utsikt den fikk sitt franske navn etter: *belle* - «vakker», *vue* - «syn».

## Referanser
Parc Güell

**Parc Güell** er en park i Barcelona i Catalonia, Spania. Den ligger i den nordlige delen av byen, på en høyde i El Carmel i distriktet Gràcia. Parken ble tegna av den katalanske modernistiske arkitekten Antoni Gaudí, og ble bygd mellom 1900 og 1914. Den står på UNESCOs verdensarvliste som en del av «Antoni Gaudís verker».

Güell-familien var en velstående familie som levde på begynnelsen av 1900-tallet og visjonen deres var å bygge en liten eksklusiv landsby i Park Güell. Gaudí var involvert i arbeidet fra 1900 til 1904, men det ble aldri det boligområdet som visjonen var. På grunn av økonomiske problemer ble prosjektet stoppet og bare et par hus ble bygget. Ett av dem er Gaudís eget, og han bodde der i flere år. I dag er parken åpen for fri bruk av byens innbyggere, og er en av Barcelonas fremste turistattraksjoner.

Ved hovedinngangen er parkens kanskje største attraksjon, fontena *Font del Drac*, med den kjente porselensøgla. Bak trappene ved fontena ligger Sala de les Cent Columnes, et stort rom støtta opp av søyler, som opprinnelig skulle bli en markedsplass.

## Bildegalleri

Fil:Goelenterance06390139.JPG|Inngangen til parken.
Fil:Parc Güell Dragon Restored.jpg|Font del Drac, restaurert etter vandalismen i februar 2007.
Fil:Goeldoric06390141.JPG|Doriske søyler holder oppe taket hvor den kjente serpentinbenken befinner seg.
Fil:Goelbench06390140.JPG|Den unike formen på serpentinbenken gjør at folk kan sitte og snakke privat med hverandre selv om plassen er stor.
Fil:Goelbirdnests06390137.JPG|Fuglereir som Gaudí bygde i terrasseveggene.
Fil:Goelwalways06390156.JPG|Viadukt i parken.
Fil:Parc Guell 10.jpg|Gangvei under viadukten.
Fil:Colonnadeparkguell.jpg|Gangvei hvor søylene står ut fra veggen.

## Referanser
Fylkesvei 5010

**Fylkesvei 5010** går mellom Stongarvågen og Aga i Bømlo kommune.

Frem til 2019 hadde veien betegnelsen fylkesvei 22 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Girona-Costa Brava lufthavn

**Girona-Costa Brava lufthavn** (katalansk:*Aeroport de Girona*)  er en flyplass som ligger i byen Girona, i Catalonia, Spania. Flyplassen ligger bare 74 km unna Barcelona og blir hovedsakelig brukt av lavprisselskaper som for eksempel Ryanair. Dette har gjort at den har vokst betraktelig de siste årene. Bussturen fra flyplassen inn til Barcelona sentrum tar rundt 1 time og 10 minutter.

## Selskaper og ruter
*Jetairfly (Brussel) [sommerrute]
*Ryanair (Aarhus, Alghero, Altenburg, Basel, Billund, Birmingham, Blackpool, Bologna-Forli, Bournemouth, Bratislava, Bremen, Bristol, Brno, Brussel-Charleroi, Cagliari, Doncaster/Sheffield, Dublin, Durham Tees Valley, Düsseldorf-Weeze, East Midlands, Eindhoven, Fez, Frankfurt-Hahn, Fuerteventura, Glasgow-Prestwick, Gøteborg, Granada, Graz, Hamburg-Lübeck, Karlsruhe/Baden-Baden, Linz, Liverpool, London-Luton, London-Stansted, Maastricht, Madrid, Malta, Manchester, Marrakech, Milan-Bergamo, Newcastle, Newquay, Paris-Beauvais, Pescara, Pisa, Porto, Poznań, Roma-Ciampino, Sandefjord, Shannon, Stockholm-Skavsta, Tenerife-Sør, Trapani, Venezia-Treviso, Wrocław)
*Smart Wings (Brno, Ostrava, Praha)
*Thomas Cook Airlines (Belfast-International, Birmingham, Manchester) [sommerruter]
*Thomsonfly (Birmingham, Cardiff, London-Gatwick, Manchester, Newcastle) [sommerruter]
*transavia.com (Amsterdam, Paris-Orly, Rotterdam)
*Wizz Air (Budapest, Gdańsk, Katowice) [sommerruter]

## Eksterne lenker
* Flyplassens hjemmeside
Nekrofili

**Nekrofili**, også kjent som **thanatofili** og **nekrolagnia**, er betegnelsen på en parafili som involverer seksuell tiltrekning til lik (døde kropper). Ordet er sammensatt av gresk νεκρός («død» eller «lik») og φιλία («kjærlighet»), og ser ut til å først ha blitt brukt i Krafft-Ebings *[[Psychopathia sexualis]]* fra 1886.

Nekrofile finner i mange tilfeller utløp for sine lyster gjennom fantasier, der en seksualpartner spiller livløs, eller der man spiller ut drapsscener. Det produseres også pornografi med nekrofile elementer.

Lovgivningen omkring seksuell omgang med et lik varierer fra land til land. De fleste steder vil det bli regnet som likskjending og er således forbudt, mens i noen land finnes det egen lovgivning; et eksempel er Storbritannia som med *[[Sexual Offences Act 2003]]* fikk et eksplisitt forbud mot seksuell omgang med lik.

En avart av nekrofili er nekrofagi, det vil si en seksualisert kannibalisme.

## Referanser


## Eksterne lenker
*
Fylkesvei 5024

**Fylkesveg 5024** går mellom Dimmelsvik og Åkra i Kvinnherad kommune. Veiens lengde er 37,5&nbsp;km uten fergestrekningene.

Frem til 2019 hadde veien betegnelsen fylkesvei 40 (Hordaland).

## Kommuner og knutepunkter

 

## Referanser


## Eksterne lenker
* Vegvesenets vegkart 
*
Ansjos

**Ansjos** (*Engraulis encrasicolus*) er en sildefisk.

Den kan skilles fra andre sildefisker på den lange, slanke kroppen og det tydelige overbittet. Arten kan bli opptil 20&nbsp;cm lang, men individer lengre enn 16&nbsp;cm er uvanlige. Ansjos er en pelagisk stimfisk som eter plankton. Den forekommer både i kystfarvann og langt til havs. Den tåler en saltholdighet ned til 5&nbsp;‰, og om sommeren kan den vandre opp i laguner og elveoser. I Middelhavet tilbringer den vinteren på 100–150&nbsp;m dyp, og utenfor kysten av Vest-Afrika er den tatt ned til 400&nbsp;m.

Utbredelsen omfatter det østlige Atlanterhavet fra Norge til Angola. Den er sjelden i Nordsjøen og finnes ikke i Østersjøen. Ansjos er vanlig i Middelhavet og Svartehavet og har spredt seg til Suezbukta gjennom Suezkanalen. Den er også funnet ved St. Helena. Det er ikke noe klart skille mellom denne arten og sørafrikansk ansjos (*Engraulis capensis*), som overtar sør for Angola.

Det drives omfattende fiske etter ansjos med ringnot og andre redskaper. I Middelhavet er Tyrkia den nasjonen som fisker mest ansjos. Årlig verdensfangst varierer mellom .

Fisken som selges som «ansjos» i Norge tilhører ikke denne arten, men er brisling lagt ned i en krydderlake.

## Referanser


## Litteratur
* 

## Eksterne lenker
* 
*
Karma Tashi Ling

**Karma Tashi Ling** **buddhistsamfunn** (KTLBS) er et landsomfattende buddhistisk trossamfunn som er tilknyttet Karma Kagyu-tradisjonen av tibetansk buddhisme. Samfunnet ble stiftet 13. juni 1975 og har sin hovedbase på Bjørndal sør i Oslo. Her ligger hovedsete for KTLBS i et nytt, flott tempel med bokbutikk som ble innviet i juni 2015. I 2004 ble det reist en fredsstupa, som forøvrig var den første stupaen bygd i Norge, til minne om at H.H Dalai Lama fikk fredsprisen.  

H.H. 17 Gyalwa Karmapa, Ogyen Trinley Dorje, er KTBLS sin åndelige leder og H.E Jetsün Khandro Rinpoche er sanghaens rådgiver. KTBLS har som viktigste formål å undervise i den tibetansk-buddhistiske tradisjon og legge forholdene til rette for sanghaens og enkeltindividets buddhistiske meditasjonspraksis og utvikling. 

Hovedlama gjennom over 25 år er Lama Changchub Tsering.

KTLBS driftes på frivillig, ulønnet basis av medlemmer og ildsjeler.

Karma Tashi Ling buddhistsamfunn er tilknyttet Buddhistforbundet, som er et landsomfattende buddhistisk trossamfunn.

Senteret har ulike tilbud til et fellesskap av mennesker som praktiserer buddhistisk meditasjon, og tilbyr kurs i meditasjon og buddhistisk filosofi, og har et variert tilbud til alle som vil lære meditasjon og bli med i et rikt åndelig fellesskap. På hjemmesiden kan du få informasjon om aktiviteter og arrangementer. Alle som er interessert i buddhismen er velkomne.

Kurs- og retreatsenteret Karma Shedrup Ling, som ligger i Sørmarka, ca 10 minutter fra Ski, hører også inn under Karma Tashi Ling.  

## Eksterne lenker
* 
*
Huntingtin

**Huntingtin** er et protein som ved dysfunksjon kan forårsake Huntingtons sykdom.

----

## Patologi

Ved Huntingtons sykdom er det ved mutasjon oppstått en patologisk lang repetisjon av trinukleotidet «CAG» (som koder for aminosyren glutamin) på genet som koder for huntingtin. Denne formen for mutasjon er spesiell i det at den aggraveres fra generasjon til generasjon fordi det hoper seg opp flere og flere CAG-repetisjoner. Dette gjør at sykdommen blir verre og verre for hver generasjon (tidligere debut).
I det «friske» proteinet skal det være mellom 11 og 24 glutaminer etter hverandre, mens ved Huntingtons sykdom ser man fra 37 og oppover.
Fylkesvei 5032

**Fylkesveg 5032** går mellom Sjoneset og Øyre i Kvinnherad kommune.

Frem til 2019 hadde veien betegnelsen fylkesvei 51 (Hordaland).

## Kommuner og knutepunkter

*Kommunal vei fra Sjoneset via Eikenes til Gjetingsdalen (2,4&nbsp;km)

*Flatabø
* Nordrepollen

## Referanser




## Eksterne lenker
* Vegvesenets vegkart 
*
Blåmann

: *Denne artikkelen er om boka Blåmann. For informasjon om fjellet i Troms, se [[Store Blåmann]].*

***Blåmann*** er en roman av Jens Bjørneboe, utgitt i 1959. Denne boken er ikke like samfunnskritisk og utdypende som mange andre av Bjørneboes bøker (som for eksempel *[[Jonas (roman)|Jonas]]*). Den kritiserer derimot samfunnets krav til mennesker vist gjennom familiemedlemmenes skjebner. Samtidig skildrer han hva det kan innebære å være en kunstnernatur dersom omgivelsene ikke er klar over det.

## Tidlig handling i boken
Slik som Bjørneboes tidlige romaner, som for eksempel romanen "Drømmen og hjulet" starter boken med en slektsoppsummering og fortelling om hvor hovedpersonen stammer i fra, i dette tilfelle fra slekten Tangstad som bor et sted på kysten av Norge. Familien har gått gjennom selvmordsepisoder, depresjoner og alkoholisme. Hovedpersonen i boken heter Sem Tangstad, og blir kalt «Blåmann» fordi han ble malt blå på ryggen av elever fra skolen han går på. Hans far begikk selvmord, men moren hans er i live, og han har to tanter som heter Ester og Ruth. Disse damene er fokusert på medisiner og sykdom og går ut fra at de selv er angrepet av alle slags plager og er hypokondere. Den ene tanten er totalt opphengt i renslighet og vasker alt hun ser hvis hun får anledning til det. Dette preger gutten i oppveksten og forsterker hans personlighet som en innesluttet person som vegrer seg for å møte verden.

Sem er lite begavet på skolen, og også lite sosial og populær der han bor. Det eneste han greier å gjøre, er å lage nøyaktige små tegninger av steder og personer, men hverken han eller andre synes det er noe særdeles flott ved det han gjør. Senere i tenårene får han to venner, sammen dyrker de interesser og Sem finner ut at det faktisk er verdi i det livet han fører. Sem finner en bok etter den avdøde onkelen sin, der har han  laget tegninger av kunstverk fra hele Europas museer. Sem fatter stor interesse for dette, og begynner å etterligne de store mesterne selv. Han møter senere en maler som sender brev til Oslo for å sikre ham plass på en kunstskole. Gjennom maleren får han en innføring i Goethes fargelære som spiller en viktig rolle i antroposofisk kunstsyn som igjen spilte en stor rolle på Bjørneboe selv.

## Sen handling i boken
Sem ankommer Oslo, og han føler seg virkelig levende for første gang i livet. Han bruker hele tre dager før han oppsøker skolen. Allerede i den første timen imponerer han klassen og læreren i sine ferdigheter i kulltegning. Han gifter seg etterhvert og får en sønn. Han er i desperat pengenød hele tiden (han nekter foreløpig å stille ut bildene sine), og blir dermed overlykkelig når han får høre at en millionær ønsker at Sem skal tegne et portrett av hans kone. Han får 2000 kr for arbeidet. Dette resulterer i en over ukeslang rangel på byen sammen med hans to gamle venner fra hjemstedet. Den ene av vennene hans dør av en sykdom han har hatt lenge. Han kommer til slutt hjem igjen, og gjør seg klar til å stille ut bildene sine.

## Referanser
Polar østavind

**Polar østavind** er en vedvarende vind som blåser fra  polarhøytrykkene ved Nordpolen og Sydpolen mot lavtrykksområdene på midlere bredder rundt polarfronten. Kald luft synker ved polene og skaper høytrykket i disse områdene, og dette tvinger en sørlig vind (på den nordlige halvkule) bort fra høytrykket mot ekvator. Strømmen bøyes så vestover av corioliskraften. I motsetning til vestavinden på midlere bredder, eller de østlige passatvindene rundt ekvator, er den polare østavinden ofte svak og ujevn.

## Referanser
Fylkesvei 5086

**Fylkesveg 5086** går mellom Gjøvåg og Søreide i Tysnes kommune.

Frem til 2019 hadde veien betegnelsen fylkesvei 83 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
* 
* Båtrute Reksteren-Våge-Os
Saltasaurus

**Saltasaurus** var en planteetende sauropod som levde i sen krittid. Dette var den første dinosauren som ble funnet med små beinplater i skinnet. Slike beinplater har senere blitt funnet også på andre titanosauriaer. Saltasaurus må ikke forveksles med Saltoposuchus.

## Faktaer
Saltasaurus var en planteeter og var, med sin lange hals, avhengig av å kunne nå mat som hang høyt oppe. For å kunne nå så høyt som mulig kunne den stå på bakbeina.

Dyret var relativt lite til å være en sauropod, ca. 12 meter høy og veide ca. 7 tonn. Hodet lå oppe på en lang hals og lignet veldig på diplodocus. 

Det er per i dag kun funnet en art av *Saltasaurus*, *S. loricatus*. Navnet *loricatus* henviser til (lat.) *lorica* - brystplate, siden *Saltosaurus* hadde et solid hudpanser.

## Eksterne lenker
*
Rossbyparameter

**Rossbyparameteren** er et tall som blir brukt i oseanografi og meteorologi. Tallet oppstår i forbindelse med at corioliskraften varierer med breddegraden, og er viktig i dannelsen av rossbybølger.

Rossbyparameteren \beta er gitt ved ligningen: 

:\beta = \frac{1}{a}  \frac{d}{d\phi}  (2 \omega sin\phi) = \frac{2\omega cos\phi}{a}

Der \phi er breddegraden, \omega er vinkelfarten til jordrotasjonen og **a** er den gjennomsnittlige jordradiusen.

Selv om begge involverer corioliseffekter, beskriver rossbyparameteren *endringen* av effekten med breddegraden, og må ikke blandes med rossbytallet.